ထီပေါက်မယ်ဆိုရင် သင့်ဘဝဟာ ပိုပျော်စရာ ဖြစ်လာမယ် ထင်လား?
နက်ဖြန်တွင် ဒေါ်လာသန်းချီ တန်တဲ့ ထီပေါက်တယ်လို့ စိတ်ကူးကြည့်ပါ။
ကျွန်ုပ်တို့ အများလိုပဲ၊ ခင်ဗျားဟာ ပီတိဖြစ်နေမှာပါ။
ကိုယ်ရဲ့ ကံကောင်းမှုကို ယုံဖို့တောင် ခက်နေမယ်။
ဒါပေမဲ့ နှစ်အနည်းငယ် အကြာတွင် အဲဒီလို ဆက်ပြီး စိတ်ချမ်းသာနေဦးမှာလား?
ဟုတ်ချင်မှ ဟုတ်မှာပါ။
ထီပေါက်ခဲ့ကြသူ ၂၂ ဦးတို့အား ပြုလုပ်ခဲ့တဲ့ နာမည်ကြီး လေ့လာမှုအရ ထီပေါက်ပြီးတဲ့နောက်
လပိုင်းအကြာ သူတို့ ပျမ်းမျှစိတ်ချမ်းသာမှုက ထီမပေါက်ခဲ့ကြတဲ့ နှိုင်းယှဉ်ရေး အုပ်စုထဲက
လူတွေနဲ့ စာရင် ဆက်တိုးမလာကြောင်း အစီရင်ခံခဲ့တယ်။
တချို့ဆိုရင် ထီမပေါက်မီနဲ့စာရင် လက်တွေ့မှာ ပိုလို့တောင် ဝမ်းနည်းလာခဲ့ကြတယ်။
နောက်ပိုင်း လေ့လာမှုများက ကျွန်ုပ်တို့ရဲ့ စိတ်ပိုင်း ခံစားမှုများဟာ၊
ကျွန်ုပ်တို့က ဝမ်းသာမှု၊ ဝမ်းနည်းမှု၊ စိုးရိမ်မှု ဒါမှမဟုတ် ဒေါသဖြစ်မှုတို့လို
ခံစားမှုတွေ ဘယ်လောက် ပြင်းထန်စွာ
ခံစားနိုင်ကြတယ်
ဆိုတဲ့ အချက်ဟာဖြင့် အဆင့်တစ်ခု
ကျော်လွန်သွားရင် ချမ်းသာမှု သို့မဟုတ် အခြေ အနေကြောင့် ပိုကောင်းမလာနို်င်တာ ပြခဲ့တယ်။
အဲဒါက စိတ်ချမ်းသာမှုကို ကျင့်သားရမှု သို့မဟုတ် တနည်းအားဖြင့် စိတ်ချမ်းသာမှု
သံသရာ ဆိုတဲ့ ဖြစ်ရပ်နဲ့ ဆက်စပ်နေပါတယ်။
ဒါက အခြေအနေ အသစ်တွေကို ကျွန်ုပ်တို့ ကျင့်သားရလိုမှုကို ဖော်ပြတာပါ။
စိတ်ပိုင်း ခံစားမှုတွေ ချိန်ခွင်လျှာ ညီမျှဖို့အတွက်ပါ။
စိတ်ချမ်းသာမှုဆိုတဲ့ ခံစားမှုအတွက်
ကျွန်ုပ်တို့ အများစုဆီတွင် တသက်တာလုံးတွင် တသမတ်တည်းလိုလို ရှိတဲ့
အခြေခံ အဆင့် ဆိုတာမျိုး ရှိပါတယ်။
အစားကောင်း စားလိုက်ရတဲ့ အခါမှာ၊
ကောင်းကောင်းကြီး အနားယူရတဲ့ အခါ၊
လှပတဲ့ အိမ်တွေကို ပိုင်ဆိုင်တဲ့အခါ၊
အစပိုင်းတွင် လေထဲ လွင့်ပျံနေရသလို ခံစားမိကြမှာ ဟုတ်မှန်ပေမဲ့၊
အဲဒါတွေကို ရိုးလာတဲ့ အခါ ကျွန်ုပ်တို့ဟာ
ကိုယ်ရဲ့ ပုံမှန် စိတ်ပိုင်း အခြေအနေဆီကို ပြန်ပြီး ရောက်သွားကြပါတယ်။
အဲဒါ စိတ်ဓာတ်ကျစရာ ကောင်းသလို ထင်ရပေမဲ့၊
ခုနက ဝမ်းမြောက်မှုကို ကျင့်သားရမှုဟာ ကျွန်ုပ်ုတို့အား ဘယ်လို အပြောင်းအလဲကိုမဆို
အနုတ်လက္ခဏာ ခံစားမှုတွေ အပါအဝင်၊
ခံစားမှုတွေ လျော့နည်းလာစေပါတယ်။
ထီပေါက်ခဲ့သူတို့အား လေ့လာမှုက
မတော်တဆ ဖြစ်မှုကြောင့် လေဖြတ်ခံလိုက်ရတဲ့ သူတွေကိုလည်း လေ့လာကြည့်ခဲ့သေးတယ်။
သူတို့ရဲ့ မတော်တဆဖြစ်မှု နောက်ပိုင်း လအတော်ကြာမှာ သူတို့ ဘယ်လောက် စိတ်ချမ်းသာလဲ
မေးကြည့်ခဲ့ရာ သူတို့ရဲ့ မူရင်းနားမှာလို ပျော်ရွှင်မှုကို ခံစားရကြောင်း ဆိုကြတယ်။
ဒီတော့ စိတ်ချမ်းသာမှု သံသရာက အပြုသဘော ခံစားမှုကို ထိန်းချုပ်တယ်လို့ ထင်ရချိန်မှာ
ဒုက္ခအခြေအနေမျိုးမှ ပြန်ပြီး နာလန်ထူရာတွင် ခံနိုင်ရည်ရှိအောင် ၎င်းက ကူပေးပါသေးတယ်။
ထီပေါက်ခြင်းက ရေရှည်တွင် ကျွန်ုပ်တို့အား စိတ်ချမ်းသာအောင် လုပ်မပေးနိုင်တဲ့
အခြားအကြောင်းရင်းတွေ ရှိပါသေးတယ်။
ငွေအမြောက်အမြားကို စီမံခန့်ခွဲရတာ မလွယ်ကူနိုင်ပါ၊
တချို့ထီပေါက်သူတို့က အဲဒါတွေ လျင်မြန်စွာ ဖြုန်းပစ်လို့ ကုန်သွားတတ်ပါတယ်။
ပြီးတော့ လူမှုရေးအရ အထီးကျန်တာ မျိုးလည်း ဖြစ်နိုင်ပါတယ်။
တချို့ထီပေါက်သူတို့ဟာ မလိုလားအပ်တဲ့ လာပြီး ငွေတောင်းခံကြတာတွေ ရင်ဆိုင်လာရလို့၊
အခြားသူတွေနဲ့ အဆက်ဖြတ် နေတတ်လာကြတယ်။
ပြီးတော့ ငွေကြေးဟာ ကျွန်ုပ်တို့ကို စိတ်မာန ကြီလာစေနိုင်ပါတယ်။
သုတေသန တစ်ခုထဲတွင် မိုနိုပိုလီဂိမ်းကို လူတွေ ပါဝင်ကစားကြရာတွင်
သုတေသီများက တချို့ ကစားကြသူတို့အား လျင်မြန်စွာ ချမ်းသာလာအောင် လုပ်ပေးကြတယ်။
အဲဒီချမ်းသာလာတဲ့ ကစားသမားတွေက ငွေနည်းသူ တို့ကို အထက်စီးမှ ဆက်ဆံလာကြကာ
မျှစားရန် ဖြစ်တဲ့ မုန့်တွေကို လုယူစားလာကြတယ်။
ငွေသား အများကြီး ရရှိလာခြင်းက ကျွန်ုပ်တို့ရဲ့ ဘဝကို
စိတ်ချမ်းသာ လာစေမယ်လို့ အာမခံ မပေးနိုင်ဘူး ဆိုပေမဲ့
ငွေဟာ ကျွန်ုပ်တို့ကို စိတ်ချမ်းသာအောင် လုပ်မပေးနိုင်ဘူးလို့ မဆိုလိုပါ။
တွေ့ရှိချက်များအရ ကျွန်ုပ်တို့ဟာ နေရာသစ်ကို သွားလည်ခြင်း
ကျွမ်းကျင်မှု အသစ် သင်ယူခြင်းလို အတွေ့အကြုံအသစ်နဲ့စာရင်
နဂိုကတည်းက မရှိခဲ့တဲ့အရာ နဲ့ ရုပ်ပိုင်း ပစ္စည်းတွေကို
ဒါမှမဟုတ် ကားအသစ် ဒါမှမဟုတ် အိမ်ကြီးလို ဟာကို ပိုလျင်မြန်စွာ ကျင့်သား ရတတ်ကြတယ်။
အဲဒီလို သိထားတဲ့ နောက်မှာတော့၊
ပစ္စည်းတွေအတွက် မဟုတ်ဘဲ အတွေ့အကြုံများ အတွက် ပိုပြီး ဖြုန်းလေလေ
ကျွန်ုပ်တို့ ပိုပြီး စိတ်ချမ်းသာလေလေပါ။
ကိုယ့်ငွေတွေကို စိတ်ချမ်းသာမှု အဖြစ်သို့ ပြောင်းလဲနိုင်တဲ့ နည်းလမ်း တစ်ခု ရှိတယ်-
အခြားလူတွေ အတွက် သုံးလိုက်ပါ။
လေ့လာမှု တစ်ခုထဲတွင် ပါဝင်သူတို့အား ငွေတချို့ကို ပေးခဲ့ပြီး
အဲဒါကို ကိုယ့်အတွက် ဒါမှမဟုတ် အခြားသူတို့ အတွက် သုံးနိုင်တယ်လို့ မှာခဲ့ပါတယ်။
အဲဒီနေ့ ညနေမှာ သုတေသီတို့က အဲဒီထဲ ပါဝင်ခဲ့ကြသတို့ကို ခေါ်ယူလျက်
သူတို့ စိတ်ချမ်းသာရဲ့လား မေးကြတယ်။
အခြားသူတွေ အတွက် ငွေကို သုံးခဲ့ကြသူတို့ရဲ့ စိတ်ချမ်းသာမှုဟာ
ကိုယ့်အတွက် သုံးခဲ့ကြသူတို့နဲ့ စာရင် သိသိသာသာ ပိုကြီးမားခဲ့ပါတယ်။
အဲဒီအချက်ဟာ တစ်ကမ္ဘာလုံးအတွက် မှန်ပုံရပါတယ်။
နောက်လေ့လာမှု တစ်ခုတွင် ၁၃၆ နိုင်ငံမှ လူ ၂၀၀၀၀၀ ကျော်ရဲ့ ရက်ရောမှုကို စူးစမ်းတယ်။
နိုင်ငံ ၉၀% ကျော်မှာ ပေးလှူတတ်ကြတဲ့ လူတွေဟာ
ပေးလှူခြင်း မရှိခဲ့ကြသူတို့ထက် ပိုပြီး စိတ်ချမ်းသာကြောင်း တွေ့ခဲ့ရတယ်။
ဒါပေမဲ့ ဒါတွေဟာ အပြော လွယ်ပေမဲ့ လက်တွေ့ လုပ်ဖို့ကျတော့ ခက်နိုင်တယ်။
နက်ဖြန်တွင် သင်ဟာ ဒေါ်လာ တစ်သန်း လက်ထဲ ရရှိမယ် ဆိုပါစို့န။
အဲဒီငွေနဲ့ ခင်ဗျား ဘာလုပ်မလဲ?